钦定古今图书集成/明伦汇编/闺媛典/第307卷 > 皇清四十 > 刘南阳妻左氏
## 钦定古今图书集成/明伦汇编/闺媛典/第307卷 > 皇清四十 > 刘南阳妻左氏

按《金谿县志》：左氏，小字二英，刘南阳妻。夫为后母所出，左氏犹委曲尽孝。后母之子每肆猖獗，必婉言下之。夫死痛哭，目眦尽裂，时年二十二。自度“嫁则失节，守则无可依，殉夫而死则弃姑为不孝。” 不得已，仍食贫坚守，事姑终天年，抚子成立，寿六十终。